Үлэниоҥордо:

А.А.Черемных аатынан

Амматааҕы оҕо искусство оскуолатын

фольклор салаатын уһуйааччыта

Томская Татьяна Александровна

**Үгэ ис хоһоонун арыйан толоруу оруола**

**Киирии.** “Чабырҕах оҕо дьоҕурун сайыннарыыга оруола” диэн методический улэбэр, саха фольклорун улахан көрүҥнэригэр үөрэтиигэ киириэн иннинэ чабырҕаҕы уерэтэр тоҕоостооҕун туһунан суруйбутум. Ол эбэтэр, чабырҕах оҕо тылы чуолкайдык саҥарыытын, саха тылын өйдүүр, артыыстыыр, сыанаҕа көҥүл туттар-хаптар дьоҕурун, уһун тыыннаах буолуутун сайыннарар өрүттээх. Чабырҕаҕы иҥнибэккэ ааҕары ситиспит оҕо фольклор хайа баҕарар көрүҥүн ыарарҕаппакка толоруон сеп. Маны тэҥэ оҕо дьоҕус чабырҕаҕы баһылаабытын кэннэ, үгэни үөрэтиигэ улахан болҕомто ууруохха наадатын бэлиэтиибин. Саха литературатын биир жанра үгэ оҕолору тыл эйгэтигэр киллэрэр, уран тылга уһуйар, иитэр-үөрэтэр хайысхалаах. Үгэни умсугуйан ааҕар оҕо өйө-санаата сайдыылаах, билиилээх-көрүүлээх, олох бүгүҥҥүтүн эрэ буолбакка, бэҕэһээҥҥини ырыҥалыыр, сарсыҥҥытыгар эрэллээх буолар. Хас биирдии оҕо төрөөбүт төрүт ийэ тылын таптыырыгар, убаастыырыгар тылын өhүн байытарыгар, үгэ ааҕыытын көмөтүнэн толкуйдуур, анааран көрөр дьоҕурун сайыннарар.

Ханнык баҕарар киһи таһымнаах айымньыны ааҕыыттан дуоһуйар, туох эмэ санааҕа тиийэр. Оттон үөрэнээччи сыыйа сайдан иһэр оҕотук өйүгэр-санаатыгар, иэйиитигэр айымньыттан сөптөөх хоруйу булан, дьону-сэргэни, оло5у сылыктыы, быьаара, сыаналыы уерэнэр диэн бэлиэтэнэр.

Онон, үгэни үөрэтии **сурун сыалын анала** – үөрэнээччигэ ааҕар дьоҕуру олохсутар, ааҕыы бэйэ кыаҕын сайыннарыыга суолталааҕын өйдүүр, төрөөбүт тыл, фольклор уонна литература норуот духовнай баайа, киһи өйө-санаата тобуллар, туругурар, майгыта-сигилитэ ситэр, арыллар, истин, иһирэх иэйиитэ уһуктар эйгэтэ буолар диэн өйдүүрүн ситиһии, толкуйдуурга, үгэ ис хоһоонун, персонажтарын толору арыйан көрөөччүгэ тиэрдэрин тобулуу.

**Үгэни үөрэтии ис хоһооно**

Оҕо искусствотын оскуолатыгар 1-5 кылааска уерэнэр о5олорго угэни уерэтии «Сольное пение» диэн урок иһинэн киирэр. Бастакы кылааска болҕомто норуот ырыатыгар (дьиэрэтии, дэгэрэн), чабырҕахха (оҕо, ахсаан, былыргылыы чабырҕахтар), тойукка ууруллар. Оҕо бу ыйыллыбыт көрүҥнэри кытта билсибитин кэннэ, иккис кылааска үгэни үөрэтии киирэрэ табыгастааҕын бэлиэтиибин. Үөрэнээччи бастакы дьылын артикуляцията сайдан, дорҕоонноро чуолкайданан, тыына уһаан түмүктүүр, ол эрэн үөрэхтээһин бүтүөр дылы дьарык саҕаланыытыгар артикуляция, тыыныы эрчиллиилэрэ оноһуллара ирдэнэр. Ханнык баҕарар саха фольклорун көрүнүн толоруу иннинэ эрчиллиилэри онорор буоллахха тыл дорҕооно, чуолкайа, толоруу тэтимэ уонна таһыма тупсар.

Саха литературатын жанрын үгэни ааҕыы таһынан, айымньы ис хоһоонун арыйан толороруу кистэлэҥин билиһиннэрэргэ сорук турар. Ол иьин айымньы ис хоһооно оҕо сааһыгар сөп тубэһэр гына наарданар.

Үгэ киһи олоҕун майгытын-сигилитин, итэҕэһин-быһаҕаһын уустаан-ураннаан хоһуйар саха литературатын биир ураты уонна уустук жанра. Үгэ - киһиэхэ баар куһа5ан кэмэлдьилэри атынынан сирэйдээн, ханалытан көрдөрөр, өйдөтөр, үөрэтэр сыаллаах, үксүн хоһоонунан суруллар кыра айымньы. Оҕону сайыннарар, иитэр-үөрэтэр соруктаах.

Холобур,

|  |  |  |
| --- | --- | --- |
| **№** | **Угэ аата** | **Иитэр суолтата** |
| 1 | ***Кутэр келелеммутэ*** | Киьиргэс киьиттэн дьон кэлэйэр. Киьиргээбэт буол диэн уерэтэр. |
| 2 | ***Тураахтаах Куудээх*** | До5ордуулар бэйэ-бэйэлэригэр кемелусуьэ сылдьыахтаахтар, бэриниилээх буолуохтаахтар. Киьи араас майгылаах буоларын сэрэтэр. |
| 3 | ***Эьэ уонна Куобах*** | Куьа5ан санаалаах, бэйэтин эрэ иннин корунэр, дьону аһыммат, мээнэ соруйарын эрэ билэр дьон баалларын сэрэтэр. Бэйэ бэйэни харыстыахтаахпыт, комускуохтээхпит, сиэрдээх буолууга уерэтэр. |
| 4 | ***Тураах уонна Саьыл*** | Кулгааххынан эрэ истибэккэ тебе5унэн толкуйдаа. Кырааьыабай тылга уонна туора дьонно итэ5эйимэ. |
| 5 | ***О5о уонна О5ус*** | Дьону билбэккэ эрэ кыратынан, тас керунунэн керен сыаналаама. |

Бастакы кылааска үгэни толорууга киириэх иннинэ айымньы ис хоһоонун оҕоҕо тиэрдиини улаханна ууруохха наада. Оҕо ис хоһоонун өйдөөбөтөҕүнэ, өйгө үөрэтэригэр ыарарҕатар. Онон тиэкиүи чаастарга арааран, тэннэ ырытыһан интэриэс тардыы биир сорукпут буолар. Саха тылын баайа, ууһа-урана саха фольклоругар, литератураҕа иҥэн сылдьар. Онон өйдөммөт тыл үгэҕэ элбэх. Оҕо ол тыллар суолталарын өйдөөтөҕүнэ, биллэҕинэ үгэни үөрэтэр кыахтанар. Үөрэнээччи айымньы персонажтара хайдах быһыыламмыттарын, туох иитэр-үөрэтэр суолталааҕын, тутулун, ис хоһоонун хайдах өйдөөбүтүн кэпсиирин, бэйэтин санаатын толлубакка этэрин ситиһиэхтээхпит. Хас биирдии тылы, сүһүөҕү чуолкайдык, иҥнибэккэ ааҕарга дьарык барыахтаах. Бастаан сыыспакка, иҥнибэккэ ааҕыы, онтон ис хоһоонунан куолаһы сөптөөхтүк уларытан ааҕыы. Үрдүк кылаастарга таҕыстаҕына айымньыны ааҕаат тута бэйэтин тылынан кылгастык кэпсиэхтээҕин, быһыы-майгы туһунан санаатын этиэхтээҕин үөрэтиигэ үлэ барар. Өйдөммөт тыллар быһаарыыларын дьиэҕэ сорудахха оҥорон аҕалыахтаах.

Сана үгэни үөрэтии бастакы дьарык кылгас ис хоһоонун холобурдаан таблица неҥуе көрдөрүөм.

|  |  |  |
| --- | --- | --- |
| Үгэ аата | Үлэ ис хоһооно | Дьиэҕэ үлэ |
| Рафаэль Ба5атаайыскай. “Эьэлээх куобах” | Аа5ыы, ырытыы  Аа5ыы.  Ис хоһоонун ырытыы, кэпсээьин.  Айымньы ис хоһоонун, тылын-өһүн, саҥа интонациятын болҕойон истэр.  Персонажтар уобарастарын ырытыы, көрдөрүү, быһаарыы.  Айымньы ис хоһоонунан ыйытыыга кылгатан сиһилии эппиэттиир.  Сиэр майгы мөкү өрүттэрин туоратар.  Уус-уран айымньылар уратыларын, тиэкис уус-уран ньымаларын ырытарга эрчиллэр, кэпсииригэр туьанар. | Ойуулуур-дьуһуннуур тыллар суолталарын быһаарыылаах тылдьыттан булан туһанар. |

Оҕо көрөн уерэнэр диэн наука этэр, олох бигэргэтэр. Үгэҕэ кэпсэммит персонажтары уобарастаан, туттан-хаптан кердердеххе түргэнник ылынар. Персонаж уобараһын эрэ буолбакка быһыытын-таһаатын, майгытыгар-сигилитигэр сөп түбэһиннэрэн, үгэҕэ хоһуйуллубут балаһыанньатын учуоттаан куолаһы уларытан артыыстаан толорорун ситиһии сүрүн сыалга туруорабыт. Сыанаҕа тахсан көрөөччү хараҕар хас биирдии персонаж уобараһын көрдөрүөхтээҕин быһааран уһуйуохтаахпыт. Оҕоҕо ойууламмыт персонаж хартыынатын, хаартыскатын көрдөрөн, хайдах быһыылааҕын-таһаалааҕын тэҥҥэ ырытыһан, үтүктэн көрдөрдөххө чэпчэкитик ылынар. Ону тэҥэ куолаһын, саҥатын-иҥэтин үтүктүүгэ видео нөҥүө улахан артыыстар спектакльга (холобур кутуйаҕы) оонньуулларын көрдөрдөххө уобараһы тиэрдиигэ улахан оруолу ылар.

Үөрэнээччи биэс сыллаах үөрэхтээһиҥҥэ үгэни үөрэтии түмүгэр:

* Төрөөбөт тыл төрүт айылгыта, үйэлээх үгэһэ, этигэн кэрэтэ норуот тылынан уус-уран айымньытыгар уонна уус-уран литератураҕа сөҥмүтүн билэр.
* Тиэкиһи кэпсии уерэнэр.
* Тиэкиьи кылгатан кэпсиир.
* Сиэргэ-майгыга иитэр-уерэтэр суолтатын өйдүүр.
* Көрөөччугэ үгэ ис хоһоонун арыйан толорор.
* Персонажтар уобарастарын туттан-хаптан арыйар.
* Тылын саппааһа элбиир.
* Толкуйдуур, анааран көрөр дьо5ура сайдар.
* Истии культуратын иҥэринэр.

**Түмүк.** Маны тэҥэ, үөһээ ыйыллыбытын курдук биэс сыл устата үгэни үөрэтии түмүгэр үөрэнээччи истии культуратын иҥэринэр. Оҕо саха фольклорун толорууну үөрэтии таһынан истии культуратын иҥэрэр, сайыннарар туһугар үлэ ыытыллыахтаах. Оҕону арылдьыйбакка болҕомтоҕун ууран, иэйэн иһиттэххэ эрэ истии культурата иҥэр. Бу культура саха фолькорун көрүҥнэрин толорууга суоҕун кэриэтэ. Ордук чабырҕаҕы былыргылыы ньыманан, олонхону толорууга, үгэни ааҕыыга истэр түһүлгэ мөлтөх. Түһүлгэ, сэҥээрии суох буолан оҕо сыанаҕа тахсар баҕата сүтэр, симэлийэр. Маннык үөрүйэҕи саха фольклоругар уһуйуллар оҕолортон уонна уһуйааччы болҕомтолоохтук истэриттэн саҕалыахха наада. Биһиги оскуолабытыгар олоххо киирэ илик да буоллар, үөрэх таһынан истии культуратын сайыннарар, түһүлгэ эйгэтин кэҥэтэр, сэҥээриини тардар сыаллаах “Истии” тэрээһинин киллэриини бэлиэтиибин. Оччоҕо оҕо чабырҕаҕы, үгэни, олонхону толоруутун сайыннарар, тупсарар, интэриэһи тардар кыахпыт улаатыа дии саныыбын.

“Ханнык баҕарар омук ыччатын, дьонун иитэр биир сүрүн күүһүнэн, кини тыла буолар. Ол туһугар анал тыл-өс, айымньылар үөскээбиттэр. Оннуктарынан биһик ырыаны, остуоруйаны, өс хоһоону, олоҥхону, оһуохайы, норуот ырыатын, чабырҕаҕы, үгэни онтон да атыттары ааттыахха сөп”,- диэн К.С.Чиряев „Олох педагогиката“ кинигэтигэр суруйуутунан үлэбин түмүктүүбүн.

Туьаныллыбыт литература:

1. «Саха фольклора» программа Л.Т. Лепчикова; Х.К.Татаринова ; Г.Н.Иванова ; - Дьокуускай; 1993с.
2. «О5о иитиитигэр норуот фольклорун туьаныы» А.Д.Слепцова – Дьокуускай; 1992с.
3. «Обугэлэрбит олохторо – дьаьахтара» Н.Е.Саввинов - Дьокуускай; 1992с.
4. «Саха тылын уус-уран айымньытынан о5ону утуе сиэргэ – майгыга уерэтии» А.П.Аллаберганова, Е.К.Васильев Дьокуускай, 1997с.
5. «Очерки по якутскому фольклору» Г.У.Эргис М.,1974г.